Okresná prokuratúra Levice 
Šafárikova 7, 934 01 Levice 1 	

Sp. zn. : 2 Pv 166/14/4402	Levice, 9.6.2014
EEČ : 2-31-87-2014

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Levice
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX
za prečin zanedbania povinnej výživy podľa § 207 odsek l, odsek 3 písmeno b/ Trestného zákona s poukazom na ustanovenie § 138 písmeno b/ Trestného zákona, ktorého sa dopustila na tom skutkovom základe, že hoci jej z ustanovenia § 62 a nasl. Zákona o rodine č. 36/2005 Z.z. v znení neskorších zmien vyplýva povinnosť vyživovať svoje maloleté dieťa - syna XXXXX, narodeného 12.12.2007, bytom XXXXX, ul.Lužianska č.21, okres XXXXX a táto povinnosť jej bola deklarovaná aj rozsudkom Okresného súdu v Leviciach sp. zn. XXXXX zo dňa XXXXX, právoplatným dňa XXXXX, ktorým bola schválená rodičovská dohoda a maloletý XXXXX zverený do výchovy a opatery otca  maloletého XXXXX,  bytom XXXXX, ul.Lužianska  č. 21 a matka dieťaťa XXXXX, bytom XXXXX, Ladislavov dvor č. 55 bola zaviazaná prispievať na jeho výživu sumou 750,- Sk /24,90 €/ mesačne vždy do 15-teho dňa toho ktorého mesiaca vopred do rúk otca maloletého dieťaťa počnúc dňom 1.6.2008 a následne uznesením Okresného súdu v Leviciach sp. zn. 15P/173/2013 zo dňa 2.7.2013, právoplatným 2.7.2013 bol predbežne maloletý XXXXX zverený do náhradnej osobnej starostlivosti starej matky XXXXX, narodenej XXXXX, bytom XXXXX, Lužianska č. 21, okres XXXXX a matka maloletého dieťaťa XXXXX bola zaviazaná prispievať na jeho výživu sumou vo výške 30 %  sumy aktuálneho životného minima vždy do 15-teho dňa v mesiaci vopred do rúk XXXXX počnúc dňom vykonateľnosti tohto rozhodnutia, t.j. od 2.7.2013 v spojitosti s rozsudkom Okresného súdu v Leviciach sp. zn. XXXXX, ktorým bol maloletý XXXXX zverený do náhradnej osobnej starostlivosti XXXXX, narodenej XXXXX, bytom XXXXX, ul. Lužianska č. 21, okres XXXXX a každý z rodičov bol zaviazaný prispievať na jeho výživu sumou zodpovedajúcou 30 % sumy aktuálneho životného minima vždy do 15-teho dňa v mesiaci vopred k rukám XXXXX  túto povinnosť si riadne neplnila od mesiaca október 2011, s výnimkou mesiacov november 2011, kedy uhradila 54,- €,  v januári 2012 uhradila 50,- €, v marci 2012 uhradila 27,- €,  čím takto jej vznikol dlh na výživnom do rúk otca maloletého XXXXX vo výške 422,80 € a do rúk XXXXX vo výške 298,43 €,

lebo zanikla trestnosť činu

Odôvodnenie:
Vyšetrovateľ PZ Okresného riaditeľstva PZ, Odboru kriminálnej polície v Leviciach uznesením sp. zn. XXXXX podľa § 199 odsek l Trestného poriadku začal trestné stíhanie a súčasne podľa § 206 odsek l Trestného poriadku vzniesol obvinenie XXXXX za prečin zanedbania povinnej výživy podľa § 207 odsek l, odsek 3 písmeno b/ Trestného zákona s poukazom na ustanovenie § 138 písmeno b/ Trestného zákona na tom skutkovom základe, ako je uvedené vo výrokovej časti tohto uznesenia.
	Zo zadovážených dôkazov, najmä z rozsudku Okresného súdu v Leviciach sp. zn. XXXXX bol maloletý XXXXX  zverený do výchovy a opatery otca dieťaťa XXXXX,  bytom XXXXX, ul. Lužianska č. 21 a matka dieťaťa XXXXX bola zaviazaná platiť výživné v sume 750,- Sk /24,90 €/ mesačne, vždy do 15. dňa toho ktorého mesiaca vopred, počnúc dňom 1.6.2008. Následne uznesením Okresného súdu v Leviciach sp. zn. XXXXX bol maloletý XXXXX predbežne zverený do náhradnej osobnej starostlivosti starej matke XXXXX, narodenej XXXXX, bytom XXXXX, ul. Lužianska č. 21, okres XXXXX a matka a otec maloletého boli povinní prispievať na jeho výživu sumou 30 % sumy aktuáílneho životného minima počnú dňom vykonateľnosti tohto rozhodnutia, t.j. od 2.7.2013 a  rozsudkom Okresného súdu v Leviciach sp. zn. 1XXXXX bol maloletý XXXXX zverený do náhradnej osobnej starostlivosti XXXXX a každý z rodičov bol zaviazaný prispievať na jeho výživu sumou zodpovedajúcou 30 % sumy aktuálneho životného minima vždy do 15. dňa v mesiaci vopred k rukám XXXXX počnúc dňom právoplatnosti tohto rozsudku.   
	Z výpovede otca dieťaťa XXXXX vyplýva, že matka dieťaťa XXXXX si svoju vyživovaciu povinnosť na svojho maloletého syna Nikolasa vôbec neplnila do obdobia, kedy bol maloletý XXXXX zverený do starostlivosti jeho matky XXXXX, pričom ani tejto výživné na syna Nikolasa neposielala. 
	XXXXX uviedla, že vzhľadom k tomu, že jej syn XXXXX bol  v roku 2013 vzatý do výkonu trestu odňatia slobody, požiadala Okresný súd v Leviciach o zverenie maloletého XXXXX do jej osobnej starostlivosti, o ktorého sa stará doteraz. XXXXX od právoplatnosti tohto rozsudku neplatila výživné na svojho syna, avšak 24.2.2013 výživné uhradila vo výške 323,- €.
	V ďalšej svojej výpovedi zo dňa 22.5.2014 uviedla, že matka maloletého XXXXX uhradila v máji 2014 výživné vo výške 400,- €, čím takto uhradila celé dlžné výživné, vrátane mesiaca máj 2014 nielen jej, ale aj dlžné výživné jej synovi XXXXX.  
Táto skutočnosť je preukázaná aj fotokópiami poštových poukazov zo dňa 23.11.2011 pod. č. 50347, ktorým uhradila 54,- €,  zo dňa 23.1.2012 pod. č. 3044, ktorým uhradila 50,- € a zo dňa 2.3.2012 pod. č.67620, ktorým uhradila 27,- € oprávnenému XXXXX.  Ďalšími fotokópiami poštových poukážok bolo preukázané, že poštovým poukazom pod. č. 70172 dňa 24.2.2014 uhradila 323,- € a poštovým poukazom pod. č. 10316 dňa 14.5.2014 uhradila 400,- € XXXXX.
Obvinená XXXXX sa k trestnej činnosti kladenej jej za vinu v plnom rozsahu priznala a uviedla, že výživné si neplnila riadne a včas preto, že je dlhšiu dobu bez pracovného pomeru, v súčasnosti je na materskej dovolenke, avšak sa bude snažiť dlžné výživné uhradiť a naďalej túto povinnosť riadne plniť.
Zadováženými dôkazmi bolo teda preukázané, že obvinená XXXXX z celkovej sumy dlžného výživného vo výške 721,23 €, keďže v roku 2011 a 2012 uhradila výživné celkom vo výške  131,- €, uhradila do dňa tohto rozhodnutia 723,- €, teda celé dlžné výživné XXXXX a XXXXX vrátane mesiaca máj 2014 bolo obvinenou uhradené.
Podľa § 86 odsek l písmeno a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207 Trestného zákona, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Podľa § 215 odsek l písmeno h/ Trestného poriadku prokurátor zastaví trestné stíhanie, ak zanikla trestnosť činu.
	Keďže dokazovaním bolo preukázané, že obvinená XXXXX si dodatočne splnila vyživovaciu povinnosť tým, že uhradila celé dlžné bežné výživné, zanikla trestnosť činu zanedbania povinnej výživy podľa § 207 odsek l Trestného zákona v zmysle vyššie uvedených ustanovení, a preto som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať do troch dní od jeho doručenia na tunajšiu prokuratúru /§ 215 odsek 6 Trestného poriadku/. Sťažnosť má odkladný účinok.

JUDr. Soňa Angletová
prokurátorka